|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor.    |  |
|  |  |

|  |
| --- |
|  |
| **Deres ref.** | **Vår ref.** | **Saksbehandler** | **Dato** |
|   | 15/00445-26 | Siri Gilbert | 26.05.2017 |
|  |  |  |  |

**Invitasjon til åpent møte om kartlegging og verdivurdering av friluftsområder i Ås kommune**

Som et ledd i kommunens arbeid med friluftsliv skal kommunens friluftsområder kartlegges og verdsettes. I første omgang skal det gjennomføres et pilotprosjekt med kartlegging av Ås sentrumsområde. Den **19. juni kl. 18.30 til 20.00** arrangeres det i den forbindelse et medvirkningsmøte i Store sal på Ås kulturhus.

Arbeidet med kartlegging og verdsetting av friluftsområder er et samarbeid med Akershus fylkeskommune, og et viktig tiltak for å nå mål i Nasjonal strategi for et aktivt friluftsliv. Målet er at flest mulig av landets kommuner har kartlagt og verdsatt sine friluftslivsområder innen 2018.

I Ås kommune starter dette arbeidet med en pilot-kartlegging av Ås sentralområde i 2017. Grunnen er at kartlegging av friluftsverdiene vil være et viktig grunnlag for arbeidet med områdereguleringsplanen for Ås sentrum (se mer om planen her: <http://www.as.kommune.no/om-planarbeidet.406293.no.html> ). Lag, foreninger og grunneiere som har kjennskap til eller er lokalisert i området innenfor planavgrensningen til sentrumsplanen med tilstøtende områder inviteres derfor til et åpent møte for å gi sine innspill.

I 2018 vil arbeidet med å kartlegge og verdsette friluftsområder i hele Ås kommune startes opp, og det vil da bli sendt ut invitasjoner til lag/foreninger og større grunneiere i hele kommunen.

Resultatet av arbeidet med kartlegging og verdsetting av friluftsområder er et kartlag i den nasjonale kartbasen Naturbase som viser hvor viktige friluftsområder er lokalisert, og kvaliteter ved disse. Det understrekes at dette ikke er juridisk bindende eller båndlegger områder. Kartlegging og verdsetting av områder som er viktige for friluftsliv vil imidlertid gi kommuner et godt kunnskapsgrunnlag for å ivareta friluftslivsinteressene i planprosesser og mulighet til å unngå bit-for-bit-utbygging og fragmentering.

Kartleggingen vil foregå i regi av Plan- og utviklingsavdelingen, og vi er avhengig av innspill og deltagelse fra innbyggere som har god lokalkunnskap om friluftslivet i kommunen.

Kartleggingsarbeidet følger en fastsatt metodikk i [Miljødirektoratet sin veileder M98-2013 «Kartlegging og verdsetting av friluftslivsområder»](http://www.miljodirektoratet.no/Documents/publikasjoner/M98/M98.pdf). Du kan lese mer om Akershus fylkeskommunes satsing og Miljødirektoratets metodikk her:

<http://www.akershus.no/ansvarsomrader/folkehelse-og-frivillighet/friluftsliv/friluftslivsprosjekter/?article_id=201999>

<http://miljødirektoratet.no/no/Tema/For-offentlig-sektor/Kartlegging-og-verdisetting-/>

**Program for møtet, Store sal, Ås kulturhus, 19.06.2017 kl 18.30-20.00**

* Velkommen
* Informasjon om planlagt opplegg for arbeidet med kartlegging og verdsetting av friluftsområder i Ås kommune
* Informasjon om arbeidet med kartlegging og verdsetting av friluftsområder og metodikk v/ Akershus fylkeskommune
* Inndeling i arbeidsgrupper
* Gruppene får utdelt kart over ulike områder i Ås sentrumsområde med tilstøtende områder og gir sine innspill til og beskrivelse av områder som har verdi for friluftsliv.

**På grunn av planlegging og servering ønsker vi påmelding til møtet innen 14. juni til** **siri.gilbert@as.kommune.no**

Dersom du eller din organisasjon ikke har anledning til å delta på møtet, men har innspill til arbeidet, ta gjerne kontakt med prosjektleder Siri Gilbert, siri.gilbert@as.kommune.no , tel. 64 96 20 77

Med hilsen

Ellen Grepperud Siri Gilbert

leder for plan og utvikling miljørådgiver

*Dokumentet er elektronisk godkjent.*

Vedlegg:

Lag og foreninger invitert til kartlegging friluftsområder i Ås sentralområde

Mottakere:

Follo skogereområdet, Trond Oskar Svae
Vestby og Ås Handikaplag, Arne Bergersen, Fjelltun, 1555 SON
Ås Rotaryklubb, Stein Fyksen, Langbakken 44, 1430 ÅS
Moer Vel, Ellen Ulvik Hansen, Rogneveien 23 , 1430 ÅS
Moerlia Vel, Heidi Skuterud, Furuveien 22 B, 1430 ÅS
Herumveien Vel, Petter Heyerdahl, Kilehagen 4, 1434 ÅS
Ås Bygdekvinnelag, Gro Johnsen, Smedbølveien 40, 1430 ÅS
Norges miljø- og biovitenskapelige universitet (NMBU), Postboks 5003, 1432 ÅS
Johan Adolf Bjørneby, Dysterveien 3, 1435 ÅS
Moerlia Vel
Harriet Akre, Borgenveien 29 B, 0370 OSLO
Jørn Olav Vinje Tomter, Herumveien 14 C, 1430 ÅS

Se for øvrig oversikt over inviterte lag og foreninger som er invitert per e-post i vedlegget.